CELEX: 62011CO0333
Language: sk
Date: 2012-03-08 00:00:00
Title: Uznesenie Súdneho dvora (šiesta komora) z 8. marca 2012. # Koninklijke Federatie van Belgische Transporteurs en Logistiek Dienstverleners (Febetra) proti Belgische Staat. # Návrh na začatie prejudiciálneho konania: Hof van Cassatie - Belgicko. # Článok 104 ods. 3 prvý pododsek rokovacieho poriadku - Dohovor TIR- Colný kódex Spoločenstva - Spotrebná daň - Preprava uskutočnená na podklade karnetu TIR - Neregulárna vykládka - Určenie miesta priestupku - Vymáhanie dovozných ciel a spotrebnej dane - Právomoc. # Vec C-333/11.

Uznesenie Súdneho dvora (šiesta komora) z 8. marca 2012 – Febetra
      (vec C‑333/11)
      „Článok 104 ods. 3 prvý pododsek rokovacieho poriadku – Dohovor TIR – Colný kódex Spoločenstva – Spotrebná daň – Preprava vykonaná na podklade karnetu TIR – Neregulárna vykládka – Určenie miesta priestupku – Vymáhanie dovozných ciel a spotrebnej dane – Právomoc“
      1.                     Voľný pohyb tovaru – Vonkajší tranzit Spoločenstva – Preprava vykonaná na podklade karnetu TIR – Priestupky alebo nezrovnalosti
            – Určenie miesta priestupku alebo nezrovnalosti – Domnienka v prospech miesta zistenia – Vyvrátenie domnienky na základe dôkazov
            predložených združením poskytujúcim záruku (nariadenie Komisie č. 2454/93, článok 454 ods. 3) (pozri bod 38, bod 1 výroku)
      2.                     Colná únia – Colný dlh – Daň z pridanej hodnoty – Spotrebné dane – Smernica 92/12 – Členský štát oprávnený na vymáhanie cla
            a iných poplatkov (smernica Rady 92/12, článok 6 ods. 1 a článok 7 ods. 1) (pozri bod 43, bod 2 výroku)
      Predmet
      
         
               Návrh na začatie prejudiciálneho konania – Hof van Cassatie van België – Výklad článku 454 ods. 3 druhého pododseku nariadenia
                  Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex
                  Spoločenstva (Ú. v. ES L 253, s. 1; Mim. vyd. 02/006, s. 3), článku 6 ods. 1 a článku 7 ods. 1 smernice Rady 92/12/EHS z 25. februára
                  1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov
                  (Ú. v. ES L 76, s. 1; Mim. vyd. 09/001, s. 179) a článku 37 Colného dohovoru o medzinárodnej preprave tovaru na podklade karnetov
                  TIR (dohovor TIR) – Priestupky alebo nezrovnalosti – Miesto priestupku alebo nezrovnalosti – Miesto, ktoré sa považuje za
                  miesto, kde sa priestupok alebo iná nezrovnalosť zistili, ak nie je možné určiť miesto, kde k nim došlo
               
            Výrok
      
         
                  1.
               
               
                  
               
               
                  	Článok 454 ods. 3 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92,
                     ktorým sa ustanovuje Colný kódex Spoločenstva, zmeneného a doplneného nariadením Komisie (ES) č. 1662/1999 z 28. júla 1999,
                     treba vykladať v tom zmysle, že združenie poskytujúce záruku môže preukázať miesto, kde došlo k priestupku alebo inej nezrovnalosti,
                     tak, že bude vychádzať z miesta, kde bol karnet TIR prijatý a kde bol zapečatený. Ak toto združenie dokáže vyvrátiť domnienku
                     právomoci colných orgánov členského štátu, na ktorého území bol zistený priestupok alebo nezrovnalosť počas prepravy, ktorá
                     sa uskutočnila na základe karnetu TIR, v prospech colných orgánov členského štátu, na ktorého území k tomuto priestupku alebo
                     nezrovnalosti skutočne došlo, čo prináleží preskúmať vnútroštátnemu súdu, majú colné orgány tohto posledného uvedeného štátu
                     právomoc vymáhať colný dlh.
                  
               
            
         
                  2.
               
               
                  
               
               
                  	Článok 6 ods. 1 a článok 7 ods. 1 smernice Rady 92/12/EHS z 25. februára 1992 o všeobecných systémoch pre výrobky podliehajúce
                     spotrebnej dani a o vlastníctve, pohybe a monitorovaní takýchto výrobkov, zmenenej a doplnenej smernicou Rady 96/99/ES z 30. decembra
                     1996, sa majú vykladať v tom zmysle, že colné orgány členského štátu, na ktorého území bol tovar odhalený, zaistený a zhabaný,
                     majú právomoc vymáhať spotrebnú daň aj v tom prípade, ak boli tieto tovary dovezené na územie Únie v inom členskom štáte,
                     za predpokladu, že tieto tovary sú držané na obchodné účely, čo prináleží určiť vnútroštátnemu súdu.